Jubilej zoološkog vrta u Čikagu
Izložba „Sedam mora“ u Brukfildskom zoološkom vrtu, koja je najstarije stanište delfina u unutrašnjosti SAD, obeležava 50. godišnjicu
Pre pedeset godina, jedini način na koji su ljudi sa američkog Srednjeg zapada mogli izbliza da vide delfine, bio je da odu na obalu. Čikaško zoološko društvo je htelo da im približi taj doživljaj. Rita Stejsi, kustoskinja izložbe „Sedam mora“, u Brukfildskom zoološkom vrtu, već dvadeset godina radi sa delfinima. To tehnološko unapređenje je Brukfildskom vrtu omogućilo stvaranje stalnog staništa za morske sisare iz dalekih okeana. Izložba, za koju Rita Stejsi kaže da je slična njihovoj prirodnoj sredini koliko je god to moguće, privlači dva miliona posetilaca godišnje, čak i kada su napolju temperature ispod nule. Stejsi kaže da je Čikaško zoološko društvo, koje vodi Brukfildski zoološki vrt, jedna od vodećih institucija koje promovišu život u moru. Ona kaže da su i određena istraživanja, među kojima su razmonžavanje i komuniciranje delfina, rezultat proučavanja delfina u vrtu. „ Melisa Zabojnik je čuvarka na izložbi „Sedam mora“, koja radi sa delfinima već deset godina i pomaže u predstavljanju sisara piblici. Konzervatorski rad vrta je testiran tokom prošlogodišnjeg izlivanja nafte u Meksički zaliv. Centar za istraživanje delfina Čikaškog zoološkog društva, u Sarasoti u Floridi, „sestrinska“ organizacija, zapazio je određene promene u delfinskoj populaciji u zalivu. Zabojnik kaže da njihovo iskustvo sa tim sisarima pomaže da se prate dugoročne posledice ove nesreće po životnu sredinu. Brukfildski zoološki vrta sada sarađuje sa još šest američkih institucija koje su udaljene od obala. Zajednički, one pomažu da se bolje shvati svet ispod mora.